Nariadenie Komisie (ES) č. 1084/1999
z 26. mája 1999,
ktorým sa zriaďuje zoznam príslušných orgánov stanovených v článku 2 nariadenia Rady (ES) č. 900/1999, ktorým sa zakazuje predaj a dodávka ropy a ropných výrobkov do Juhoslovanskej zväzovej republiky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 900/1999 z 29. apríla 1999, ktorým sa zakazuje predaj, dodávka a vývoz ropy a ropných výrobkov do Juhoslovanskej zväzovej republiky [1] a najmä na jeho článok 6,
keďže je nevyhnutné zriadiť zoznam príslušných orgánov, ktoré môžu povoliť predaj, dodávku alebo vývoz ropy a ropných výrobkov pre účely a pod podmienkami stanovenými v článku 2 ods. 1 nariadenia Rady (ES) č. 900/1999, a ktoré by mali obdržať oznámenia stanovené v článku 2 ods. 2 príslušného nariadenia,
PRIJALA TOTO NARIADENIE:
Článok 1
Zoznam príslušných orgánov stanovený v článku 2 nariadenia Rady (ES) 900/1999 sa zriadi podľa prílohy k tomuto nariadeniu.
Článok 2
Toto nariadenia nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 26. mája 1999